1. pehotna divizija (mehanizirana)

Za druge 1. divizije glej 1. divizija. 1. pehotna divizija (mehanizirana) (izvirno angleško 1st Infantry Division (Mechanized)) je divizija Kopenske vojske ZDA z najdaljšim stažem služenja. Zgodovina Predhodniki divizije 1. ekspedicijska divizija je bila ustanovljena maja 1917 iz enot Kopenske vojske ZDA, ki so bile nastanjene na meji z Mehiko in drugih enot po ZDA. 14. junija 1917 je odplula prva enota iz ZDA proti Evropi; zadnja enota pa je prispela tja šele 22. decembra. 4. julija je bataljon paradiral po ulicah Pariza, kjer so bile izrečene znamenite besede: »Lafayette, mi smo tu!«. 6. julija 1917 je bila divizija preimenovana v 1. pehotno divizijo. Zjutraj 23. oktobra je bila izstreljena prva ameriška granata, čez dva dni pa so imeli že prvega padlega vojaka. Aprila 1918, ko so Nemci prodrli skoraj do Pariza, je bila divizija poslana na ogrožen odsek fronte, pri čemer je zavzela vas Cantigny, kar je označeno kot prva dosežena vojaška zmaga. Julija 1918 je zavzela Soissons, pri čemer je padlo ali bilo ranjenih 700 Američanov. Ob koncu vojne je divizija prodrla sedem km, pri čemer je zajela 8 nemških divizij in kot prva prekoračila Ren. Med celotnim bojevanjem je divizija imela 22.668 žrtev in prejela pet medalj časti. Ustanovitev Drugo svetovno vojno se je za divizijo pričela z operacijo Baklo, ko je pristala v Oranu (Alžirija. Med 21. januarjem in 9. majem 1943 je divizija sodelovala v bojih za Tunizijo. Nato je sodelovala v operaciji Krepak, nakar je bila poslana v Anglijo, kjer se je pripravljala za operacijo Overlord. Pristala je na plaži Omaha, kjer so v prvi uri izkrcanja nekatere enote doživele 30 % izgube. Zavzela je Formigny in Caumont in tako zavarovala mostišče. Nato je sodelovala v zavzetju St. Loja, Marignya, nakar je prispela v Aachen septembra 1944, ki ga je zavzela po čelnem napadu 21. oktobra 1944. Ko so Nemci 16. decembra 1944 sprožili ardensko ofenzivo, je bila divizija poslana na pomoč; šele 28. januarja 1945 je odpor Nemcev zamrl. Nato je divizija napadla Siegfriedovo linijo in jo prebila 23. februarja. Med 15. in 16. marcem je prekoračila Ren in vzpostavila mostišče pri Remagnu. Iz mostišča je prodrla naprej in sodelovala pri obkolitvi Porurja. Svojo pot je končala na Češkoslovaškem, ko se je druga svetovna vojna končala. Med celotno vojno je imela divizija 21.023 žrtev (od skupaj 43.743 vojakov); pripadniki so skupaj prejeli 20.752 odlikovanj; od tega 16 medalj časti. Skupaj so zajeli več kot 100.000 nemških vojakov. 10 let je divizija ostala v Nemčiji in Avstriji kot okupacijska sila. Med korejsko vojno je divizija ostala v Evropi, kjer je predstavljala strateško rezervo v primeru sovjetskega napada. Leta 1955 se je vrnila v Fort Riley (Kansas). Istega leta so izvedli v sklopu operacije Giroskop reorganizacijo znotraj divizije, tako da so zamenjali tri polke s petimi bojnimi skupinami (bojna skupina je bila v moči med bataljonom in polkom). Zaradi te reorganizacije je le 28. pehotni polk ohranil zgodovinske vezi z originalno divizijsko sestavo iz prve svetovne vojne. Marca 1962 so jo opremili z najnovejšim orožjem (M14 in M60); oktobra istega leta je bila divizija med kubansko raketno krizo v pripravljenosti v primeru invazije na Kubo. Istočasno so poslali del divizije v Berlin, kjer je predstavljala prednjo stražo pred možno sovjetsko intervencijo v korist Kube. Leta 1963 so izvedeli ponovno reorganizacijo, pri čemer so razpustili bojne skupine in jih nadomestili s tremi manevrskimi brigadnimi štabi v sklopu ROADa, tako da so bili bataljoni iz originalne sestave spet uvrščeni. Naslednje leto je divizija opravljala vaje iz protigverilskega in džungelskega bojevanja. Med letoma 1965 in 1970 je divizija sodelovala v vietnamski vojni. Bila je prva ameriška formacija v Vietnamu, saj je prispela tja že 23. junija 1965. 17. julija 1965 je padel prvi vojak. Do 1. novembra je divizija le utrjevala svoje baze, nakar je 12. novembra sprožila prvo večjo bojno akcijo. Do konca 1965 je sodelovala v operacijah Grba, Gospodar grmičevja I in Gospodar grmičevja II. V letu]1966 je sodelovala v naslednjih operacijah: Marauder, Crimp II, Kotaleči kamen, Birmingham in Attleboro, leta 1967 v Cedar Falls, Junction City, Manhattan in Shenandoah II, leta 1968 v Tet ofenzivi, operaciji Razrešitev k zmagi in Zagotovljena zmaga, leta 1969 v Atlas Wedge in bitkah za An Loc I in II ter operaciji Skupni napredek. Januarja 1970 so obvestili vojake, da bo bila divizija umaknjena nazaj v ZDA, kar se je zgodilo šele aprila 1970. V tem času je padlo več kot 3.000 pripadnikov divizije (skupaj 20.770 žrtev) in podeljenih je bilo 11 medalj časti ter 13 divizijskih odlikovanj. Spomladi 1970 je bila divizija reorganizirana v mehanizirano divizijo z 6 pehotnimi in 4 oklepnimi bataljoni. 3.[brigada je bila nastanjena v Nemčiji, kjer je predstavljala predhodnico celotne |divizije. Leta 1991 je sodelovala v operaciji Puščavska nevihta, ko je v štirih dneh prevozila 260 km, zajela iraško 26. pehotno divizijo z 11.400 vojaki, uničila 550 tankov in 480 oklepnih transporterjev, z lastno izgubo 18 padlih vojakov. 10. maja se je vrnila domov v Fort Riley. Od oktobra 1995 do oktobra 1996 je bil del divizije (1. bataljon, 4.konjeniški polk) dodeljen 1. oklepni diviziji, ki je delovala v Bosni v sklopu operacije Skupni trud. 10. novembra 1996 je divizija prevzela poveljstvo nad Task Force Eagle v Bosni do prihoda IFORja decembra 1996. V začetku 1996 je divizija doživela novo reorganizacijo, ki pa ni prizadela enot ampak je bila le premeščanje formacij. Skoraj celotna divizija je bila prestavljena v nemško mesto Würzburg, medtem ko je 1. brigada in njeni podporni del ostala v ZDA. Zaradi kosovske krize 1999 je bila 5. februarja 1999 znotraj divizije ustanovljena Task Force Falcon. 12. junija 1999 je Task Force vstopila v Kosovo v sklopu mirovne operacije Skupni varuh. Štab je bil nameščen v Camp Bondsteel. Junija 2000 se je divizija umaknila iz Kosova. Leta 2004 so premaknili štab divizije v Leighton Barracks (Würzburg), nakar je bila marca 2004 poslana v Irak, kjer je v sklopu operaciji Iraška svoboda zamenjala 4. pehotno divizijo; nastanjena je bila v Tikritu v sklopu Task Force Danger, kjer predstavlja večji del Task Force. Divizija ne deluje kot celotna formacija, ampak so sestavni bataljoni dodeljeni tudi drugim enotam. Operacije in bitke prva svetovna vojna zahodna fronta bitka za Cantigny bitka za Soissons bitka v Argonskem gozdu druga svetovna vojna vojna v Afriki operacija Bakla vojna v Evropi operacija Krepak operacija Overlord obala Omaha operacija Kobra bitka za St. Ló bitka za Villers-Bocage bitka za Aachen bitka za gorivo vietnamska vojna operacija Marauder operacija Crimp II operacija Rolling Stone bitka za Ap Tau O bitka za Srok Dong bitka za Minh Thanh Road operacija Operation Attleboro operacija Cedar Falls operacija Junction City operacija Manhattan operacija Shenandoah II ofenziva Tet operacija Resolve to Win operacija Certain Victory operacija Atlas Wedge bitka za An Loc operacija Progress Together zalivska vojna operacija Puščavski ščit operacija Puščavska nevihta bitka za 73 Easting iraška vojna operacija Iraška svoboda operacija Abilene operacija Desert Thrust operacija Devil Siphon operacija Ripper Sweep Organizacija Puščavski ščit/Puščavska nevihta HHC, 1. pehotna divizija (mehanizirana) 1. brigada, 1. pehotna divizija 1. bataljon, 34. oklepni polk (Fort Riley) 2. bataljon, 34. oklepni polk (Fort Riley) 5. bataljon, 16. pehotni polk (Fort Riley; M2 Bradley) 2. brigada, 1. pehotna divizija 3. bataljon, 34. oklepni polk (Fort Riley) 4. bataljon, 34. oklepni polk (Fort Riley) 2. bataljon, 16. pehotni polk (Fort Riley; M2 Bradley) 3. brigada, 2. oklepna divizija (Garlstadt) (priključena) 2. bataljon, 66. oklepni polk (Garlstadt; M1 Abrams) 3. bataljon, 66. oklepni polk (Garlstadt; M1 Abrams) 1. bataljon, 41. pehotni polk (Garlstadt; M2 Bradley) 4. bataljon, 3. poljski artilerijski polk (Garlstadt) (M109) baterija C, 26. poljski artilerijski polk (TAB) 498. podporni bataljon (prednji) (Garlstadt) četa D, 17. inženirski bataljon (Garlstadt) 1. DIVARTY 1. bataljon, 5. poljski artilerijski polk (Fort Riley; M109) 4. bataljon, 5. poljski artilerijski polk (Fort Riley; [M109) Aviacijska brigada, 1. pehotna divizija 1. bataljon, 1. aviacijska brigada (Fort Riley) 4. bataljon (začasni), 1. aviacijska brigada (Fort Riley) 1. bataljon, 4. konjeniški polk (Fort Riley; M1 Abrams, M3 Bradley, AH-1, OH-58) 1. podporno poveljništvo 101. podporni bataljon (sprednji) (Fort Riley) 201. podporni bataljon (sprednji) (Fort Riley) 701. podporni bataljon (sprednji) (Fort Riley) četa F, 1. aviacijska brigada (aviacijsko vzdrževanje) (Fort Riley) orkester 1. personalna četa (Fort Riley) 2. bataljon, 3. zračnoobrambni artilerijski polk (Fort Riley) 12. kemična četa (Fort Riley) 1. inženirski bataljon (Fort Riley) 101. vojaški obveščevalni bataljon (Fort Riley) 1. četa vojaške policije (Fort Riley) 121. signalni bataljon (Fort Riley) Vietnam 1. pehotna brigada 2. pehotna brigada 3. pehotna brigada 1. bataljon, 63. oklepni polk 1. bataljon, 2. pehotni polk 2. bataljon, 2. pehotni polk 1. bataljon, 16. pehotni polk 2. bataljon, 16. pehotni polk 1. bataljon, 18. pehotni polk 2. bataljon, 18. pehotni polk 1. bataljon, 26. pehotni polk 1. bataljon, 28. pehotni polk 2. bataljon, 28. pehotni polk 1. bataljon, 4. konjeniški polk 1. DIVARTY 1. bataljon, 5. poljski artilerijski polk 1. bataljon, 7. poljski artilerijski polk 2. bataljon, 33. poljski artilerijski polk 8. bataljon, 6. poljski artilerijski polk 1. četa vojaške policije 121. signalni bataljon 1. inženirski bataljon 1. podporno poveljništvo 1. administracijska četa 1. sanitetni bataljon 1. preskrbovalni in transportni bataljon Druga svetovna vojna 16. pehotni polk 18. pehotni polk 26. pehotni polk 1. izvidniški trop (mehaniziran) 1. inženirski bojni bataljon 1. sanitetni bataljon 1. divizijski artilerijski polk 7. poljski artilerijski polk (105 mm havbice) 32. poljski artilerijski polk (105 mm havbice) 33. poljski artilerijski polk (105 mm havbice) 5. poljski artilerijski polk (155 mm havbice) specialne sile 701. lahka vzdrževalna četa 1. oskrbovalna četa 1. signalna četa vod vojaške policije prištabna četa orkester Prva svetovna vojna 1. pehotna brigada 16. pehotni polk 18. pehotni polk 2. mitraljezni bataljon 2. pehotna brigada 26. pehotni polk 28. pehotni polk 3. mitraljezni bataljon 1. poljska artilerijska brigada 5. poljski artilerijski polk (155 mm) 6. poljski artilerijski polk (75 mm) 7. poljski artilerijski polk (75 mm) 1. minometna baterija Divizijske enote 1. mitraljezni bataljon 1. inženirski polk 2. signalni bataljon prištabna enota Podporne enote štab vojaška policija bataljon za oskrbo z strelivom preskrbovalni bataljon inženirci saniteta Simboli divizije Narokavni divizijski našitek Našitek je zelo preprost. Je ščitne oblike, pri čemer sta spodnji stranici ravni in ne zaobljeni. Celoten našitek je v zeleni barvi. Na sredini našitka se nahaja stilizirana številka 1 v rdeči barvi, ki simboliziran divizijsko zaporedno številko. Razločitvena enotna insignija REI je bila sprejeta 9. decembra 1930 za dele 1. pehotne divizije. 2. septembra 1965 so sprejeli odliko, da to insignijo vsi pripadniki divizije, ki ne nosijo drugih oznak. 14. januar 1974 je bila zadnjič spremenjena. Ovalna zlata kovinska in emajlirana priponka meri 1 1/8 inča v višino in je sestavljena iz zlatega ozadja, ki je obkrožen z eliptičnim trakom, ki je horizontalen naprem rdečemu emajlu na vrhu in modremu emajlu na dnu; na modri podlagi je moto »VICTORY« (zmaga), zapisan z zlatimi kovinskimi črkami. Na sredini znaka je zlata kovinska figura iz spomenika 1. divizije s krili in dvignjenimi rokami, ki segajo preko rdečega emajla. Rdeča in modra barva sta vzeti iz častnih zastav pehotnih divizij. Pripadniki Divizijski poveljniki Nosilci medalje časti Gino J. Merli James W. Robinson mlajši Znani pripadniki Timothy McVeigh - ameriški terorist Alexander Meigs Haig mlajši - SACEUR George Catlett Marshall - Načelnik Generalštaba Kopenske vojske ZDA Overton Brooks - ameriški politik Theodore Roosevelt mlajši - ameriški general Samuel Fuller - ameriški filmski režiser Joseph T. Dawson - veteran druge svetovne vojne John M. Spalding - veteran druge svetovne vojne Philip Streczyk - veteran druge svetovne vojne George A. Taylor - veteran druge svetovne vojne Creighton Williams Abrams mlajši - Načelnik Generalštaba Kopenske vojske ZDA Ricardo Sanchez - ameriški general Charles Durning - ameriški igralec Burwell Baxter Bell III. - ameriški general Clarence R. Huebner - ameriški general Peter Thomas - veteran druge svetovne vojne Archibald Roosevelt - veteran prve svetovne vojne Bertram Tracy Clayton - ameriški politik Stan Hunt - ameriški stripar David D. McKiernan - ameriški general Glej tudi seznam pehotnih enot seznam pehotnih divizij seznam divizij Kopenske vojske ZDA Zunanje povezave - v angleščini: Uradna stran Veteranska organizacija divizije Arhivirano 2004-07-11 na Wayback Machine. GlobalSecurity.org The First! The Story of the 1st Infantry Division Simboli divizije Arhivirano 2008-08-22 na Wayback Machine.